<classify> Kiongera amerudishwa Simba kwenye dirisha dogo la usajili mwishoni mwa mwaka jana akitokea KCB ya kwao Keny alipokuwa akicheza kwa mkopo, lakini ameshindwa kuonesha kiwango cha kuridhisha na kuishia kukaa benchi.Nimeanza vibaya kwa sababu nimekuta wachezaji wengi wapo fiti na ushindani wa nafasi ya kucheza ni mkubwa tofauti na ilivyokuwa msimu uliopita ambao niliumia. Lakini nimechukua kama changamoto nitahakikisha najipanga kufanya mazoezi ya nguvu zaidi ili kumshawishi kocha aweze kunitumia kikosi cha kwanza, alisema Kiongera.Mshambuliaji huyo aliyewahi kutamba na Gor Mahia ya Kenya, alisema anajua mashabiki wa timu yake wana matumaini makubwa kutoka kwake kutokana na kiwango alichokuwa nacho kabla hajaumia msimu uliopita na kuwataka mashabiki kuendelea kumsapoti.Alisema hali kama hiyo ni ya kawaida kwa mchezaji kutokea, lakini atahakikisha anaongeza muda wa mazoezi ili kurudi kwenye kiwango chake kilichozoeleka kwa mashabiki wa timu hiyo na kuisaidia Simba kufikia malengo iliyojipangia. Tangu arejee Simba, Kiongera amecheza mechi mbili za Ligi Kuu dhidi ya Toto African na Mwadui FC.  <topic>: MICHEZO 